***У НЕБЕ ВАЙНЫ ГЕРОЕМ СТАЎ І НАШ ЗЯМЛЯК.***

******

***Я сведкам тых жахлівых дзён не быў,***

***Вайна жыццё маё агнём не апаліла.***

***У 69 гадоў прамежак часу аддзяліў***

***Мяне ад перамогі над злой сілай.***

***Так, час няўрымсліва бяжыць,***

***Але мінулае назад мяне вяртае,***

***А псшяць гучным голасам гучыць***

***I ведаць, помніць, думаць прымушае...***

Вайна адышла ў мінулае. Але гераічныя подзвігі, здзейсненыя сынамі і дочкамі нашай Радзімы ў суровыя гады барацьбы супраць фашызма, навекі залатымі літарамі ўпісаны ў слаўны летапіс гістарычных здзяйсненняў нашага народа.

Іх яркі, дзіўны лёс - жывая старонка нашай гісторыі. Жыхары Ізабелінскага сельскага Савета беражліва захоўваюць у памяці імёны тых, хто ваяваў і загінуў, ваяваў і выжыў, хто стаяў насмерць, дзеля жыцця на зямлі, дзеля мірнай стваральнай працы. с

Цячэ рака часу, і шмат вады яна знесла. Прайшло 70 гадоў **3** дня Вялікай Перамогі. I споўнілася 109 гадоў з дня нараджэння нашага земляка, лётчыка - Героя Савецкага Саюза Абрамчука Мікалая Іванавіча.

Незвычайны цяжкі лёс напаткаў гэтага чалавека. Мікалай Іванавіч Абрамчук нарадзіўся 20 лістапада 1910 года ў вёсцы Раманаўка Ваўкавыскага раёна Гродзенскай вобласці. Тут Абрамчукі жылі з даўніх часоў, жывуць і цяпер.

У кожнага з нас ёсць на свеце вугалок,

Яго згадаеш - і зашчыміць сэрца.

Ён вабіць да сябе і зблізку, і здалёк –

“Малой радзімай” ласкава завецца.

Упачатку першай сусветнай вайны, у 1914 годзе сям’я Абрамчукоў эвакуіравалася ў Самарскую губерню, Сызранскі раён, сяло Спаскае-Васільеўскае. Там і прайшло дзяцінства Мікалая, там ён сустрэўся з цяжкасцямі, якія выпалі на яго долю. У 1914 годзе ад халеры памерла маці, а ў 1920годзе- бацька. У Мікалая пачалося вельмі цяжкае самастойнае жыццё. Шэсць гадоў ён быў беспрытульным, перабіваючыся дробнымі крадзяжом, заробкамі ў сялян і сім - тым, што прададуць міласэрдныя людзі.

Але ў 1926 годзе жыццё Мікалая Абрамчука перамянілася ў лепшы бок. Былы беспрытульнік быў уладкаваны ў дзіцячы дом , а затым і на сударамонтны завод. Невядома, як склалася б жыццё Мікалая далей. Можа стаў бы ён першакласным спецыялістам у сударамонтнай справе. Але лёс распарадзіўся па- другому.

У 1932 годзе па спецнабору з завода Мікалай Абрамчук быў прыняты ў школу лётчыкаў у горадзе Энгельсе. А ўжо у 1936 годзе малады лётчык накіроўваецца ў Сібірскую ваенную акругу у горад Краснаярск для дальнейшага праходжання службы. Затым Забайкальская, Кіеўская ваенныя акругі.

Вялікую Айчьшную вайну сустрэў у асобай Кіеўскай ваеннай акрузе ў 1941 годзе ў званні капітана. А ўжо 28 чэрвеня 1941 знішчыў першы варожы самалёт МЕ-109. Частыя^ баявыя выляты, гібель сяброў, затым цяжкае раненне - ўсё спазнаў малады лётчык.

Летам 1941 года, ў баях за Кіеў, самалёт, якім кіраваў Мікалай Іванавіч быў падбіты, а лётчык паранены. Траўма аказалася вельмі сур’ёзнай: 19 сутак беспрытомнасці, затым поўгода скітання па шпіталях. Медыкі паставілі суровы дыягназ: ад лётнай службы адхіліць. Але не ведалі медыкі характара беларуса Мікалая Абрамчука. Ён не мог застацца ў баку, быць абыякавым да таго, што адбываецца на фронце. Знішчыўшы дакументы медыцьшскай камісіі, ён вяртаецца на фронт. Мяняліся адзін за другім франты. Паўднёва- Заходні, Заходні, Сталінградскі, 1-шы Украінскі.

*Я ў* бой ішоў, каб на планеце

Жыццё квітнела ў цішыні

I каб усім бацькам і дзецям

Свяцілі будучыя дні.

Мае жыццёвыя дарогі

Увабралі ўсёй зямлі красу,

Якія б не былі трывогі –

Радзіму у сэрцы я нясу.

9 кастрычніка 1943 гбда Абрамчук Мікалай Іванавіч удастоены звання Героя Савецкага Саюза. 3 чарговага прадстаўлення да ўзнагароды: “ У паветраных схватках з ворагам дзерскі, напорысты і заўсёды заставаўся пераможцам, за што ўзнагароджаны ордэнам Чырвонага Сцяга і ўдастоены высокай ўзнагароды - Зоркі Героя Савецкага Саюза.”

Камандуючы знішчальнай эскадрыллляй, капітан Абрамчук здейсніў за вайну 300 баявых вылятаў, знішчыў асабіста16 самалётаў праціўніка і 4 – у групавых баях.

Пасля Перамогі працягваў слўжыць у авіяцыі. Яго веды і вопыт спатрэбіліся для выхавання маладых лётчыкаў. У 1954 годзе падпалкоўнік Мікалай Іванавіч Абрамчук пайшоў у адстаўку і жыў у Кіеве. А вось пабываць у роднай Раманаўцы, прайсціся па вясковай вуліцы, яму так і не давялося, хоць ён аб гэтым марыў.

Радзіма высока ацаніла заслугі Мікалая Іванавіча. Ён узнагароджаны ардэнамі Чырвонага Сцяга,Айчьшнай вайны 2 ступені, Чырвонай Зоркі, 10 медалямі і Залатой Зоркай Героя Савеццака Саюза.

Няхай не знікнуць з памяці людской

Героі слаўнай перамогі,

А могілкі не зарастуць травой,

Ператварыўшыся ў дарогі.

У Ізаюеліне – не то вёсцы, не то невялічкім мястэчку паміж Ваўкавыскам і Ружанамі - у мясціне, названай магнатам Флемінгам у гонар дачкі Ізабэлы, устаноўлены помнік Герою Савецкага Саюза падпалкоўніку Абрамчуку Мікалаю Іванавічу.

Памяць аб ім назаўжды захаваецца ў сэрцах землякоў. Жыхары Ізабелінскага сельскага Савета памятаюць яго, ганарацца яго унікалінымі подзігамі, якія ён здзейсніў дзеля нашай Вялікай Перамогі.



